الصفحه دى ممكن تحتاج تتويك علشان تبقا حسب معايير ويكيبيديا كمان يمكن الصفحه مافيهاش لينكات لصفحات تانيه, حاول تضيف فيها لينكات لصفحات تانيه متعلقه بيها او تحسين تنسيق الصفحه. الصفحه دى يتيمه, حاول تضيفلها لينك فى صفحات تانيه متعلقه بيها. بخنامونيس pachnamunis من باخم -ان-آمون هو الاسم القديم للمدينة المندثرة اللي كانت عاصمة الاقليم السيبينوتي أو السمنودي sebinytic nome اللي هو فرع النيل اللي مكانه دلوقت بحر تيرة تقريبا لكنه كان بيلف من عند ابشان ويجي غربها وكانت مقابرها غرب النيل اللي هيا تل القليعة أو كوم القليعة وكوم الدمراوي وكانت بحيرة بوتس اللي هي بحيرة البرلس بتوصل لها قبل ماتبقى مستنقعات وبعدين مزارع سمكية وفي أيام الهكسوس احتلوها وقتلو أهلها وسكنها شوية منهم وعدلو اسمها وخلوه بشمور pachmur اسم عموري وخلو المدافن في المدينة نفسها وكانو طوال وعيونهم واسعة عن المصريين واشتغلوا في صناعة الورق من البردي اللي كان موجود في البحيرة وقاموا بثورات ضد الولاه العرب واخرهم ثورة البشموريين وتم قتلهم وابادتهم وأسر اللي بقى حي وخادوه العراق وهرب منهم شوية وراحوا عند دكرنس وعملو عزبة سموها البشمور بس الاسم وصف لهم يعني قرية البشموريين زي ماتقول باكستان سكانها الباكستان بمعنى الباكستانيين او روسيا وسكانها الروس بمعنى الروسيين مثلا وفيه كتاب اسمه البشموري للكاتبة سلوى بكر عن الثورة دي بس ماقدرتش تحدد مكانها الحالي المهم انها اتدمرت وفضلت خرابة مرة تانية وتغير اسمها بخنس ونأمون pachns&namun وبعدين محلة بخنس ومحلة نأمون ومرة تانية احتلها العثمانيين وقتلو سكانها وهجروهم وفضلت حوالي 300 سنة خرابة ومنسية لغاية ما جه شوية ناس من دير شبرا كلسا اللي هي سيدي غازي دلوقت وسكنوها وخلوا اسمها الكفر الشرقي وخلوا سيدي غازي الكفر الغربي وفضلت الكفر الشرقي لغاية دلوقت المهم فيه معلومات مغلوطة عوزة تتصحح زي مثلا انهامكان تل الانداهور او لندهور ودا غلط لان الاندهور جنوب قرية العياش في بلطيم وموجود لغاية دلوقت تحت تصرف الجيش أو مثلا تل البلمون او القلمون ودا غلط لان دي زيو بوليس او بلقاس سخا كل دي اخطاء لانها اتخربت كزا مرة والباحثين ماتوقوعاش ومقابرها القديمة مكان المدارس كان موجود فيها هياكل ضخمة وكبيرة عن الطبيعي فياريت الباحثين والاثريين وأساتذة التاريخ يتحققوا من الكلام ده